קמטי חיוך: למה הם נוצרים וכיצד מעלימים אותם? • BEOK
רפואה פרטית > ניתוחים פלסטיים > קמטי חיוך: למה הם נוצרים וכיצד מעלימים אותם?
קמטי חיוך הם קווים או קמטים עמוקים אשר משתפלים מקצה האף עד לזוויות הפה (Nasolabial folds). קמטים אלה הם קמטי הבעה והם נפוצים מאוד, אבל החומרה שלהם משתנה מאדם לאדם. לרוב האנשים יש את הקמטים הללו וההיווצרות שלהם כמעט בלתי נמנעת, אך יש כאלה שקמטי החיוך שלהם עמוקים במיוחד.
עישון וחשיפה לשמש גורמים לקמטי חיוך
קמטי החיוך הופכים עמוקים יותר עם הגיל וככל שיש יותר חשיפה לשמש, אשר קרני האולטרא-סגול שוברת את הקולגן שבונה את העור ושומר עליו חלק ומתוח. עישון תורם רבות להיווצרות של קמטים בכלל ושל קמטי חיוך בפרט, העישון שובר את הסיבים האלסטיים של העור. עם הגיל נזקי העור מצטברים וגורמים לקמטים שבזוויות הפה.
גם ללא נזקי שמש ונזקי עישון הגיל עושה את שלו, וככל שמתבגרים המבנה של עצמות הלחיים משתטח וגורם לנפילה של עור הלחיים. יש להוסיף לזה את שבירת הקולגן הטבעית ואת כוח המשיכה, והרי קמטים לתפארת.
חומצה היאלורונית מעודדת בניית קולגן
כיום הרפואה המודרנית מאפשרת מגוון פתרונות לטשטוש קמטים ולהעלמתם. בפנייה לרופא עור ולמומחה בתחום אפשר להתאים לכל אחד את סוג הטיפול המתאים לו ביותר, לפי העומק של הקמטים, הנראות שלהם ומצב העור של המטופל.
חומרים למילוי קמטים הם בדרך כלל הצעד הראשון שנוקטים כדי להעלים את קמטי החיוך. את חומר המילוי מזריקים לתוך העור הסובב את הלחיים. חומר המילוי מוסיף נפח לאזור ומרים את העור. את סוג חומר המילוי ואת הכמות שמזריקים קובעים לפי חומרת המצב ועומק הקמט. סוגי המילוי השכיחים ביותר לטיפול בקמטי חיוך מבוססים על חומצה היאלורונית בשילוב סידן הידרוקסיאפטיט. לשני החומרים הללו יש את היכולת לעודד את בניית הקולגן ולהתפיח את העור.
הזרקה של חומרי מילוי נעשית בקליניקה של הרופא וזמן ההחלמה מההליך הוא קצר. לאחר הטיפול חלק מהאנשים סובלים מחבורות קלות, אך אפשר לכסות אותן בעזרת מייקאפ מיד לאחר הטיפול. העלמת קמטים עם חומרי מילוי הוא פתרון קל ונוח, אך יש לציין כי זהו פתרון לטווח קצר בלבד. החומר מתפוגג לאחר כמה חודשים, בין חצי שנה לשנה וחצי, זמן העמידות של חומר המילוי תלוי בסוג החומר ובמהירות שהגוף ממוסס אותו.
מיצוק עור לטשטוש קמטי הבעיה
במקרים שבהם קמטי החיוך נוצרו בגלל עור רפוי, מיצוק עור הוא שיטה יעילה להעלים אותם. טיפול זה נעשה בעזרת טכנולוגיית גלי רדיו, אולטראסאונד או לייזר (fractional laser). שלוש הדרכים פועלות על עיקרון דומה – חדירה לשכבות העמוקות של העור וגירוי הייצור הטבעי של הקולגן כך שהוא מותח את העור ומפחית את כמות הקמטים.
אנשים שמחפשים פתרון לטווח ארוך יכולים לבצע ניתוח למתיחת הלחיים או למתיחת פנים אשר מפחיתים את הנראות של הקמטים ומטשטשים תסמינים נוספים של הזדקנות העור. יש לציין שניתוחים אלה לא שווים לכל כיס ולוקח זמן רב להחלים מהם. כמו כן, כמו בכל התערבות כירורגית, גם למתיחת הפנים יש סכנה לסיבוכים ולתופעות לוואי.
איפור מטשטש קמטים – איך זה עובד?
אי אפשר לנצח את הזמן וגם תוצאות הניתוח נראות שונה לאחר כמה שנים. אי אפשר למנוע את היווצרות קמטי החיוך מלכתחילה, אך אפשר לדחות אותם בעזרת הגנה על העור במריחה של קרם הגנה ובהימנעות מעישון. תכשירי קוסמטיקה שונים יכולים גם כן לדחות את הבלתי נמנע ומומלץ להשתמש בקרמים המכילים נוגדי חמצון כמו ויטמין C אשר מגנים על הקולגן ושומרים על גמישות העור. תכשירים המכילים רטינול מסייעים בייצור תאי עור חדשים וכך העור נראה צעיר יותר.
באיזו תדירות אתם אוכלים בשר?
בערך פעם בשבוע
בשר? זה רצח